Incidentul a avut loc duminică seara, într-o intersecţie din oraşul Arad.

Într-un filmuleţ postat pe Facebook se poate observa cum dintr-o maşină a unei firme de pompe funebre din oraş cade pe asfalt un sicriu care are capacul pus şi în care se afla o persoană decedată.

Angajaţii firmei îşi dau seama că au pierdut scriul, astfel că încearcă să-l recupereze. În intersecţie a ajuns, la un moment dat, şi un echipaj de la Poliţia Locală Arad.

Filmuleţul şi mai multe fotografii care surprind sicriul căzut pe asfalt în Arad, postate pe Facebook, au devenit în scurt timp virale.